बात की शुरुआत करें नरेगा से! इसमें दो राय नहीं हो सकतीं, कि देश के गरीबों के लिए एक सामाजिक सुरक्षा का तंत्र रचने में इस योजना का बहुत महत्व है, लेकिन बहुत करके आज भी हमारा तंत्र पारंपरिक ‘दोऊ हाथ उलीचिए यहि सज्जन को काम’ की मानसिकता से राज-समाज को नहीं उबारता। इसीलिए ताज बजट में और भी ज्यादा : 39,000 करोड़ रुपए की राशि का आवंटन, नरेगा-2 के संदर्भ में कुछ महत्वपूर्ण सवाल उठाता है। न्यूनतम दिहाड़ी 60 रु. प्रतिदिन से बढ़ा कर 100 रु. प्रतिदिन किए जाने से अब इस योजना के लाभार्थियों को देश के सूखे क्षेत्र के ग्रामीण मजदूरों से ज्यादा दिहाड़ी मिलने लगेगी। यह अच्छा है।